Úradný vestník L 127 , 29/04/2004 S. 0043 - 0047



Nariadenie Komisie (ES) č. 835/2004 z 28. apríla 2004, ktorým sa mení a dopĺňa nariadenie (ES) č. 2076/2002 a rozhodnutia 2002/928/ES, 2004/129/ES, 2004/247/ES a 2004/248/ES, pokiaľ ide o ďalšie používanie určitých účinných látok nezaradených do prílohy I k smernici 91/414/EHS na základe prístupu Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cyprusu, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cyprusu, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 57, keďže: (1) nariadenie Komisie (ES) č. 2076/2002 [1]a rozhodnutia Komisie 2002/928/ES [2], 2004/129/ES [3], 2004/247/ES [4] a 2004/248/ES [5] obsahujú ustanovenia o nezaradení určitých účinných látok do prílohy I k smernici 91/414/EHS a stiahnutí členskými štátmi všetkých povolení pre prípravky na ochranu rastlín, ktoré obsahujú uvedené účinné látky. Uvedené akty ustanovujú výnimky, ktoré povoľujú ďalšie používanie niektorých z týchto látok počas obmedzenej doby, kým sa nevyvinú alternatívy; (2) uvedené nariadenie a uvedené rozhodnutia je potrebné zmeniť a doplniť z dôvodu prístupu Českej republiky, Estónska, Cyprusu, Lotyšska, Litvy, Maďarska, Malty, Poľska, Slovinska a Slovenska (ďalej len nové členské štáty), pretože také výnimky sa požadujú pre nové členské štáty; (3) primerane k tomu by sa preto mali zmeniť a doplniť nariadenie (ES) č. 2076/2002 a rozhodnutia 2002/928/ES, 2004/129/ES, 2004/247/ES a 2004/248/ES, PRIJALA TOTO NARIADENIE: Článok 1 Príloha II k nariadeniu (ES) č. 2076/2002 sa mení a dopĺňa v súlade s prílohou k tomuto nariadeniu. Článok 2 Rozhodnutie 2002/928/ES sa týmto mení a dopĺňa takto: 1. V článku 2 sa pridáva tento bod c): "c) členský štát uvedený v stĺpci B môže ponechať v platnosti povolenia pre prípravky na ochranu rastlín obsahujúce benomyl, pokiaľ ide o použitia vymenované v stĺpci C prílohy, až do 30. júna 2007, a to za predpokladu, že: i) takéto prípravky na ochranu rastlín, ktoré zostanú na trhu, sa nanovo označia etiketami, aby zodpovedali podmienkam ich obmedzeného použitia; ii) zavedie všetky príslušné opatrenia na zmiernenie rizika s cieľom zníženia akýchkoľvek rizík, aby sa zabezpečila ochrana zdravia ľudí a zvierat a životného prostredia; a iii) zabezpečí, aby sa skutočne hľadali alternatívne prípravky alebo metódy na také použitia, najmä pomocou akčných plánov. Príslušný členský štát informuje Komisiu najneskôr 31. decembra 2004 o uplatňovaní tohto odseku, a najmä o opatreniach prijatých podľa bodov i), ii) and iii) a každoročne poskytne odhady o množstvách benomylu použitého podľa tohto bodu." 2. Článok 3 sa nahrádza takto: "Článok 3 Akákoľvek lehota z milosti poskytnutá členskými štátmi v súlade ustanoveniami článku 4 ods. 6 smernice 91/414/EHS musí byť čo najkratšia a: a) pre použitia, pre ktoré sa povolenie musí stiahnuť v rámci lehoty šiestich mesiacov od prijatia predkladaného rozhodnutia, uplynie najneskôr 18 mesiacov od prijatia predkladaného rozhodnutia; c) pre použitia, pre ktoré sa povolenie musí stiahnuť do 30. júna 2007, uplynie najneskôr 31. decembra 2007." " 3. Príloha Stĺpec A | Stĺpec B | Stĺpec C | Účinná látka | Členský štát | Použitie | Benomyl | Slovensko | šošovica, tabak, cukrová repa, raž | " Článok 3 V prílohe II k rozhodnutiu 2004/129/ES sa na konci položky pre methidathion pridávajú tieto riadky: Cyprus | citrusy a olivy, zimná aplikácia na listnaté ovocné stromy | Slovensko | jablká, marhule, hrozno, hrušky, broskyne, slivky, okrasné rastliny | Článok 4 V prílohe k rozhodnutiu 2004/247/ES sa pridáva tento riadok: Poľsko | špargľa, rebarbora, ovocie (jablká, hrušky, marhule, broskyne, slivky, čerešne, vlašské orechy, ríbezle, egreše, maliny, hrozno, jahody) | Článok 5 V prílohe k rozhodnutiu 2004/248/ES sa pridávajú tieto riadky: Maďarsko | kukurica | Poľsko | kukurica | Článok 6 Toto nariadenie nadobúda účinnosť s podmienkou a dňom nadobudnutia platnosti Zmluvy o pristúpení Českej republiky, Estónska, Cyprusu, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 28. apríla 2004 Za Komisiu David Byrne člen Komisie [1] Ú. v. ES L 319, 23.11.2002, s. 3. Nariadenie naposledy zmenené a doplnené nariadením (ES) č. 1336/2003, 26.7.2003, s. 21. [2] Ú. v. ES L 322, 27.11.2002, s. 53. [3] Ú. v. EÚ L 37, 10.2.2004, s. 27. [4] Ú. v. EÚ L 78, 16.3.2004, s. 50. [5] Ú. v. EÚ L 78, 16.3.2004, s. 53. -------------------------------------------------- PRÍLOHA V prílohe II k nariadeniu (ES) č. 2076/2002 sa pridávajú tieto riadky: "Azaconazole (Arzenitan sodný) | Poľsko | paradajky, ošetrovanie poranených stromov | Bensultap | Maďarsko | zemiaky, cukrová repa, obilniny, jahody, mak, fazuľa, bobuľoviny | Poľsko | zemiaky | Bromopropylate | Cyprus | citrusy | Chlorfenvinphos | Poľsko | šampiňóny | Cyanazine | Lotyšsko | semeno repky olejnej | Česká republika | hrach lúpaný | Estónsko | semeno repky olejnej | Litva | semeno repky olejnej | Cycloate | Poľsko | červená repa, špenát | Dichlorprop | Maďarsko | obilniny, tráviny | Fenuron | Maďarsko | slnečnica | Furathiocarb | Česká republika | morenie semena fazule, ďateliny lúčnej, ďateliny plazivej, ľanu, maku, uhoriek, lucerny, kelovej zeleniny | Hexazinone | Maďarsko | lesníctvo | Česká republika | lesníctvo | Slovensko | lesníctvo | Imazapyr | Estónsko | nepoľnohospodárske oblasti | Lotyšsko | nepoľnohospodárske oblasti lesníctvo, lesná výroba na ošetrenie plôch pred zalesnením | Litva | nepoľnohospodárske oblasti | Poľsko | nepoľnohospodárske oblasti | Slovensko | nepoľnohospodárske oblasti | Iminoctadine | Poľsko | škôlky drevín | Naptalam | Slovensko | uhorky | Poľsko | uhorky, tekvice, cukiny | Česká republika | uhorky | Maďarsko | uhorky | Oxín medi | Maďarsko | obilniny (morenie osiva) | Oxycarboxin | Cyprus | okrasné rastliny, kvetiny a trávniky, fazuľa | Prometryne | Maďarsko | slnečnica, zemiaky, mrkva, šošovica, bylinky, slnečnica | Slovensko | pohánka, jahody, kôpor, šošovica | Lotyšsko | mrkva, zeler, petržlen, pór, cesnak, cibuľa, rasca | Cyprus | mrkva, zeler, hrach, cibuľa, cesnak, petržlen, koriander, pór, šošovica okolíkokveté bylinky | Estónsko | hrach, fazuľa, mrkva, zeler, petržlen, rasca, pór, cibuľa, cesnak | Poľsko | mrkva, petržlen, paštrnák, zeler hľuznatý, kôpor, pór, cesnak, cibuľa, hrach, bôb obyčajný, šošovica, koriander, rasca, morená obyčajná, mäta prieporná a iné liečivé rastliny, gladioly, tulipány, ruže | Litva | hrach, fazuľa, vika, rasca, vlčí bôb, mrkva | Terbacil | Poľsko | mäta prieporná | Terbufos | Maďarsko | kukurica, cukrová repa, obilniny, slnečnica, sója | Terbutryn | Slovensko | bôb konský, hrášok zelený | Thiocyclam | Cyprus | zemiaky, fazuľa, zeler, uhorky, melóny, dyňa červená, tekvica, okrasné rastliny | Triforine | Česká republika | pažítka (výroba semena) a chryzantémy" | --------------------------------------------------